PATVIRTINTA

Vilniaus suaugusiųjų mokymo centro

direktoriaus 2024 m. kovo 15 d.

įsakymu Nr. V-162

**VILNIAUS SUAUGUSIŲJŲ MOKYMO CENTRO**

**MOKINIŲ ELGESIO TAISYKLĖS**

**I. BENDROS NUOSTATOS**

1. Vilniaus suaugusiųjų mokymo centro (toliau – Gimnazija) mokinių elgesio taisyklėse (toliau – Taisyklės) nustatomos pagrindinės mokinių teisės ir įsipareigojimai siekti tinkamo elgesio su visais bendruomenės nariais.

**II. MOKINIŲ TEISĖS IR PAREIGOS**

 2. Mokinių teisės:

 2.1. mokytis pagal savo gebėjimus ir poreikius, siekti įgyti atitinkantį bendrąjį pagrindinį ir vidurinį išsilavinimą;

 2.2. laisvai pasirinkti ir keisti mokymosi formą, būdą;

 2.3. laisvai pasirinkti ir keisti bendrųjų ugdymo programų dalykų kursus, modulius, pasirenkamųjų dalykų bei neformaliojo švietimo programas tenkinančias jo saviugdos ir saviraiškos poreikius;

 2.4. nutraukti mokymąsi, apie tai raštiškai pranešant Gimnazijos direktoriui;

 2.5. dalyvauti svarstant ugdymo proceso organizavimo klausimus;

 2.6. gauti nešališką mokymosi pasiekimų įvertinimą, žinoti, pagal kokius kriterijus ir kaip vertinami jų pasiekimai;

 2.7. gauti informaciją apie savo mokymosi rezultatus, savo pasiekimų vertinimą ir kitą su mokymusi susijusią informaciją;

 2.8. gauti prisijungimus prie elektroninio dienyno, virtualių mokymosi aplinkų ir prie suteikto Gimnazijos elektroninio pašto;

 2.9. siųsti asmens prašymus, sutikimus iš suteikto Gimnazijos pašto; jie prilygsta pasirašytiems dokumentams;

 2.10. dalyvauti svarstant jo elgesį;

 2.11. gauti socialinę, psichologinę, pedagoginę, profesinės karjeros planavimo pagalbą;

 2.12. dalyvauti Gimnazijos savivaldoje;

 2.13. turėti minties, sąžinės, žodžio, religijos laisvę;

 2.14. puoselėti savo kalbą, kultūrą, papročius bei tradicijas;

 2.15. turėti higienos reikalavimus atitinkančią darbo vietą, ugdytis sveikoje ir saugioje aplinkoje;

 2.16. gauti informaciją apie Gimnazijoje vykdomas formaliojo ir neformaliojo švietimo programas;

 2.17. prisidėti prie Gimnazijos kultūros ir tradicijų kūrimo ir puoselėjimo bei įvairiais būdais remti Gimnaziją;

 2.18. būti paskatintam už gerą mokymąsi ir aktyvų dalyvavimą Gimnazijos bendruomenės gyvenime.

 3. Mokinių pareigos:

 3.1. laikytis Gimnazijos nuostatų, mokymosi ir elgesio taisyklių, darbų saugos taisyklių, Gimnazijos lankomumo apskaitos ir nelankymo prevencijos tvarkos aprašo reikalavimų;

 3.2. laikytis Mokymosi sutarties įsipareigojimų;

 3.3. vykdyti Gimnazijos administracijos ir pedagoginio personalo reikalavimus, kurie tiesiogiai susiję su ugdymo proceso organizavimu, tvarkos palaikymu;

 3.4. neperduoti tretiesiems asmenims prisijungimų prie elektroninio dienyno, virtualių mokymosi aplinkų ir prie suteikto Gimnazijos elektroninio pašto, laikytis asmens duomenų apsaugos reikalavimų;

 3.5. reguliariai lankyti pamokas ir/ar prisijungti prie nuotolinio mokymosi aplinkų;

 3.6. nedelsiant pranešti administracijai apie patyčių atvejį ir/ar nelaimingą atsitikimą Gimnazijoje, kurio liudininkais buvo arba per kurį patys nukentėjo;

 3.7. pagal savo gebėjimus ir poreikius stropiai mokytis;

 3.8. tausoti Gimnazijos turtą, o jį sugadinus, atlyginti centrui padarytą žalą pagal Civilinį kodeksą;

 3.9. talkinti Gimnazijai organizuojant renginius;

 3.10. apsirūpinti individualiomis mokymosi priemonėmis;

 3.11. laiku atsiskaityti su biblioteka;

 3.12. gerbti save, kitus mokinius bei pedagoginį ir nepedagoginį personalą;

 3.13. nepažeisti kitų Gimnazijos bendruomenės narių teisės į asmens duomenų saugumą;

 3.14. gerbti valstybinę, savo gimtąją kalbą ir kultūrą, kitas kalbas ir kultūras.

 4. Mokiniams draudžiama:

 4.1. atsivesti pašalinius asmenis į centrą;

 4.2. naudoti Gimnazijos elektroninį paštą, interneto prieigą ar Gimnazijos suteiktas IKT priemones asmeniniams, komerciniams tikslams, piktybinei ir šalies įstatymais draudžiamai veiklai;

 4.3. per pamokas naudotis mobiliuoju telefonu ir kitokiomis ryšio priemonėmis asmeniniais reikalais;

 4.4. ateiti į Gimnaziją neblaiviems ar apsvaigusiems nuo psichotropinių medžiagų;

 4.5. atsinešti ir/ar vartoti Gimnaziją alkoholį ir kitas psichotropines medžiagas.

 5. Gimnazijoje netoleruojamas toks mokinio elgesys, kai skleidžiama ar kitaip pritariama homofobijos, rasizmo, antisemitizmo ir kitokioms diskriminacinėms idėjoms ar apraiškoms.

 6. Gimnazijoje netoleruojamas ir toks mokinio elgesys, kai skleidžiama ar kitaip pritariama propagandinėms Lietuvai priešiškų jėgų nuostatoms, pateisinančioms žmogaus teisių pažeidimus, karo nusikaltimus.

**III. MOKINIO SKATINIMO PRIEMONĖS**

7.Mokinys gali būti skatinamas už:

7.2. puikų ir labai gerą mokymąsi;

7.3. mandagų elgesį;

7.4. Gimnazijos vardo garsinimą;

7.5. pasiekimus olimpiadose, konkursuose, varžybose, konferencijose ar kt. renginiuose;

7.6. aktyvią veiklą klasės savivaldoje;

7.7. pagalbą klasės auklėtojui, mokytojams, pagalbos specialistams.

8. Mokinio skatinimo priemonės:

8.1. žodinė padėka, pagyrimas;

8.2. pagyrimas elektroniniame dienyne;

8.3. mokytojo, klasės auklėtojo, pagalbos mokiniui specialisto padėkos raštas;

8.4. Gimnazijos direktoriaus padėkos raštas;

8.5. vieša padėka Gimnazijos internetinėje svetainėje, informaciniame stende (mokiniui sutikus);

8.6. padėkos raštas nepilnamečio mokinio tėvams Gimnazijos direktoriaus įsakymu.

9. Mokiniai gali būti skatinami iš karto po laimėjimo, pasibaigus pusmečiui, mokslo metams, renginiuose, per klasės valandėles ir kt.

10. Skatinti mokinį žodžiu gali klasės auklėtojas, mokytojai, pagalbos mokiniui specialistai, administracija.

11. Siūlyti skatinti mokinį raštu gali klasės auklėtojas, mokytojas pateikdamas Gimnazijos direktoriui rekomendaciją, kurioje nurodo, už kokius pasiekimus ir kokį paskatinimo būdą siūlo.

**III. ATSAKOMYBĖ UŽ ELGESIO TAISYKLIŲ PAŽEIDIMUS**

12. Visi Gimnazijos mokiniai privalo laikytis Taisyklių, apie jų pažeidimus klasės auklėtojas privalo informuoti nepilnamečių mokinių tėvus (globėjus, rūpintojus).

13. Mokiniai pažeidę Taisykles, gali būti svarstomi klasių susirinkimuose, direkciniuose ir mokytojų tarybos posėdžiuose.

14. Nesilaikantiems šių taisyklių gali būti skiriamos nuobaudos: įspėjimas, braukimas iš sąrašų.